  Αρχείο README για το λογισμικό Logitech(R) SetPoint(TM) 3.30
  (c) 2007 Logitech Inc. Με την επιφύλαξη παντός δικαιώματος.
  
  
  ΠΙΝΑΚΑΣ ΠΕΡΙΕΧΟΜΕΝΩΝ ΤΟΥ ΑΡΧΕΙΟΥ README
  
  
  1.   Εγκατάσταση
   1.1  Κανονική εγκατάσταση
   1.2 Ο Microsoft(R) Internet Explorer (R) 6.0 απαιτείται για το MediaLife
   1.3  Κατάργηση εγκατάστασης
  2.   Αντιμετώπιση προβλημάτων - Γενικά θέματα
   2.1 Συμβατότητα με το Logitech MouseWare(R) και παλαιότερο λογισμικό πληκτρολογίου 
       της Logitech
   2.2 Υποστήριξη για τα ποντίκια Cordless Click! σε Windows(R) XP
  3.	Αντιμετώπιση προβλημάτων - Θέματα σχετικά με το ποντίκι
   3.1 Το ασύρματο ποντίκι στα 2.4 GHz χάνει τη σύνδεση
  4.	Αντιμετώπιση προβλημάτων - Θέματα σχετικά με το πληκτρολόγιο
   4.1 Η λειτουργία των έξυπνων πλήκτρων για πληκτρολόγια και τηλεχειριστήρια
  5.   Υποστήριξη για Windows XP Professional x64 Edition
  6.   Για περισσότερες πληροφορίες

  
  ________________________________________

  
1.  Εγκατάσταση
  
  Το Logitech SetPoint υποστηρίζει Windows(R) XP και Windows Vista (TM).

1.1  Κανονική εγκατάσταση
  
  Πρέπει να συνδεθείτε με δικαιώματα διαχειριστή για να εκτελέσετε την εγκατάσταση 
  αυτού του λογισμικού. Τοποθετήστε το CD λογισμικού Logitech SetPoint στη μονάδα CD-ROM
  του υπολογιστή σας. Το πρόγραμμα εγκατάστασης θα ξεκινήσει αυτόματα. Εάν δεν ξεκινήσει, 
  δείτε τα περιεχόμενα του CD και κάντε διπλό κλικ στο αρχείο "SETUP.EXE" που βρίσκεται 
  στον κεντρικό κατάλογο του CD-ROM, για να εγκαταστήσετε το λογισμικό. Windows Vista(TM):
  Αν στο σύστημά σας υπάρχει εγκατεστημένη κάποια παλαιότερη έκδοση του λογισμικού Setpoint,
  σας συνιστούμε να καταργήσετε την εγκατάσταση αυτής της έκδοσης. Για οδηγίες σχετικά με 
  την κατάργηση της εγκατάστασης, ανατρέξτε στην ενότητα 1.3 του παρόντος αρχείου readme.

1.2 Ο Microsoft(R) Internet Explorer 6.0 απαιτείται για το MediaLife.

  Δεν θα εμφανιστεί η επιλογή εγκατάστασης του MediaLife αν δεν έχετε εγκαταστήσει στο
  σύστημά σας τον Microsoft(R) Internet Explorer(R) 6.0.

1.3  Κατάργηση εγκατάστασης

  Για να καταργήσετε την εγκατάσταση του λογισμικού Logitech SetPoint ή του Logitech MediaLife
  από το σύστημά σας, ακολουθήστε τις αντίστοιχες οδηγίες:

  Windows(R) XP: Κάντε κλικ στο εικονίδιο "Προσθαφαίρεση προγραμμάτων" στον Πίνακα Ελέγχου 
  των Windows, επιλέξτε "Logitech SetPoint" ή "Logitech MediaLife" και κάντε κλικ στο 
  κουμπί "Κατάργηση".

  Windows Vista(TM): Κάντε κλικ στη σύνδεση "Κατάργηση εγκατάστασης ενός προγράμματος" στην 
  ενότητα "Προγράμματα" του Πίνακα Ελέγχου των Windows, επιλέξτε "Logitech SetPoint" ή 
  "Logitech MediaLife" και κάντε κλικ στο κουμπί "Κατάργηση εγκατάστασης".

2.   Αντιμετώπιση προβλημάτων - Γενικά θέματα

2.1 Συμβατότητα με το Logitech MouseWare(R) και παλαιότερο λογισμικό πληκτρολογίου
   της Logitech

  Αυτή η ενότητα αφορά τους χρήστες που έχουν ήδη χρησιμοποιήσει ποντίκι ή πληκτρολόγιο 
  Logitech στο σύστημά τους και έχουν εγκαταστήσει το λογισμικό MouseWare ή παλαιότερο 
  λογισμικό πληκτρολογίου της Logitech.

  Εάν πρόκειται να αντικαταστήσετε τελείως τις παλιές σας συσκευές με τις καινούργιες, 
  σας συνιστούμε να καταργήσετε την εγκατάσταση του MouseWare ή κάποιου παλαιότερου 
  λογισμικού πληκτρολογίου της Logitech πριν εγκαταστήσετε το SetPoint.

  Εάν χρησιμοποιείτε μια νέα συσκευή σε συνδυασμό με παλιότερες συσκευές στο ίδιο σύστημα, 
  επισκεφθείτε την τοποθεσία μας στο web, στη διεύθυνση http://www.logitech.com για οδηγίες
  σχετικά με την εγκατάσταση του SetPoint σε συνδυασμό με MouseWare και παλαιότερο λογισμικό 
  πληκτρολογίου της Logitech στο λειτουργικό σας σύστημα. Παλαιότερα ποντίκια υποστηρίζονται
  μόνο με MouseWare και παλαιότερα πληκτρολόγια υποστηρίζονται μόνο με παλαιότερο λογισμικό 
  πληκτρολογίου της Logitech. Οι συγκεκριμένες συσκευές δεν θα εμφανίζονται στον πίνακα 
  ελέγχου του SetPoint. Τα καινούργια ποντίκια και πληκτρολόγια υποστηρίζονται μόνο από το 
  SetPoint. Ανατρέξτε στην ενότητα 2.2 για το ποντίκι Cordless Click! ή Cordless Click! Plus.
  Αν σκοπεύετε να αναβαθμίσετε το λειτουργικό σας σύστημα σε Windows Vista(TM), συνιστάται 
  να καταργήσετε την εγκατάσταση του λογισμικού iTouch και MouseWare πριν πραγματοποιήσετε 
  την αναβάθμιση του λειτουργικού σας συστήματος. Το λογισμικό MouseWare και iTouch δεν 
  λειτουργεί με Windows Vista(TM).

2.2 Υποστήριξη για τα ποντίκια Cordless Click! σε Windows(R) XP

  Μόνο για χρήστες Windows(R) XP:  Αν χρησιμοποιούσατε το Logitech MouseWare με ποντίκι 
  Cordless Click! ή Cordless Click! Plus μόλις εγκαταστήσετε το SetPoint πάνω από το 
  MouseWare ο έλεγχος του ποντικιού θα μεταφερθεί από το MouseWare στο SetPoint. 
  Το MouseWare δεν θα αναγνωρίζει πια το ποντίκι. Εάν χρησιμοποιούσατε κάποιο από αυτά 
  τα ποντίκια με το MouseWare, μπορείτε τώρα να καταργήσετε την εγκατάσταση του 
  MouseWare και να χρησιμοποιήσετε το SetPoint.

3.   Αντιμετώπιση προβλημάτων - Θέματα σχετικά με το ποντίκι

3.1 Το ασύρματο ποντίκι στα 2.4 GHz χάνει τη σύνδεση

  Αν αποσυνδεθεί το ασύρματο ποντίκι, επιλέξτε Έναρξη ->Προγράμματα ->Logitech->Ποντίκι 
  και Πληκτρολόγιο->Βοηθητικό πρόγραμμα σύνδεσης". Ακολουθήστε τις οδηγίες του βοηθητικού 
  προγράμματος σύνδεσης που εμφανίζονται στην οθόνη.

4.   Αντιμετώπιση προβλημάτων - Θέματα σχετικά με το πληκτρολόγιο

4.1 Η λειτουργία των έξυπνων πλήκτρων για πληκτρολόγια και τηλεχειριστήρια
  
  Για περισσότερες πληροφορίες σχετικά με τα έξυπνα πλήκτρα στο πληκτρολόγιο/τηλεχειριστήριο
  και τα προγραμματιζόμενα πλήκτρα F, επισκεφθείτε την τοποθεσία μας στο web στη διεύθυνση
  http://www.logitech.com.

5.   Υποστήριξη για Windows XP Professional x64 Edition

  Ανατρέξτε στην τοποθεσία υποστήριξης της Logitech στη διεύθυνση 
  http://www.logitech.com/productsupport για σημαντικές πληροφορίες σχετικά με τη χρήση 
  των προϊόντων της Logitech με τα Windows XP Professional x64 Edition.
	

6.   Για περισσότερες πληροφορίες
  
  Εάν αντιμετωπίζετε προβλήματα με τη συσκευή Logitech που διαθέτετε, τα οποία δεν 
  αναφέρονται στο αρχείο Readme ή στο Κέντρο βοήθειας που εγκαταστάθηκε μαζί με το 
  λογισμικό SetPoint, επισκεφθείτε την τοποθεσία της Logitech στη διεύθυνση 
  http://www.logitech.com για να δείτε τις πιο πρόσφατες πληροφορίες.
